หญิงชราวัย 73 ปี กล่าวต่อว่า ขณะนี้ ไม่อยากอยู่คนเดียว ทุกครั้งที่นึกถึงตอนน้ำท่วมบ้านจะเครียดมาก โดยเฉพาะตอนเครื่องมือทำขนมลอยไปกับกระแสน้ำแล้วอดร้องไห้ไม่ได้ น้ำพักน้ำแรงที่สร้างมาหายไปชั่วข้ามคืน แม้จะไม่ใช่คนรวย แต่ก่อนน้ำท่วมก็ไม่เคยอดอยาก แต่หลังจากน้ำท่วมไม่นานก็รู้ซึ้งว่า ความหิว ไม่มีอาหารกินเป็นอย่างไร ต้องอาศัยเต็นท์ที่พักชั่วคราวที่เทศบาลนครนครสวรรค์จัดไว้ให้ ใกล้สะพานเดชาติวงศ์ รอรับของบริจาค ซึ่งก็ไม่ค่อยเพียงพอผู้สื่อข่าวรายงานว่า นางบุญช่วยอาศัยอยู่ในเต็นท์ชั่วคราวร่วมกับนายลำดวน และบรรดาลูกๆ หลานๆ รวม 15 ชีวิต ทั้งหมดตกอยู่ในสภาพเดียวกัน คือ บ้านเรือนถูกน้ำท่วมขังสูงกว่า 2 เมตร เครื่องมือในการประกอบอาชีพเสียหายทั้งหมด ได้รับความเดือดร้อนเช่นเดียวกันนางละเมียด คะนึงคิด อายุ 53 ปี ลูกสะใภ้ ซึ่งคอยดูแลนางบุญช่วยอย่างใกล้ชิด กล่าวว่า สงสารแม่และพ่อสามีมาก เพราะอายุมากแล้วยังต้องมาทนลำบากอยู่ในเต็นท์ที่พักชั่วคราว แทนที่จะได้อยู่ในบ้านพักของตัวเอง พอฝนตกก็เปียกปอน เพราะเต็นท์ไม่สามารถรองรับน้ำฝนที่ตกลงมาอย่างหนักได้ จึงอดสงสารไม่ได้ แต่ไม่รู้จะทำอย่างไร เพราะตนเองก็เดือดร้อนไม่แพ้กัน
หญิงชราวัยเท่าไรที่กล่าวต่อว่า หญิงชราวัย 73 ปี กล่าวต่อว่า 
73 ปี